# PROTOKOLL TIL MØTE I TORØD MENIGHETSRÅD

# Tirsdag 20.august 2019 kl. 18.00 – 20.30 i Torød kirkestue

**Tilstede: Elisabeth Aasland, Maia Koren (prest) Bjørn Saga, Janne Hansen, Hilde Anita Gunnarsdatter, Marit Krokeborg,**

**Forfall: Solveig Henriksen, Trond Endresen (vara)**

**Sak 52/19: Godkjenning av dagens innkalling og forrige møtes protokoll.**

 **Forslag til vedtak:**

 **Innkalling og protokoll enstemmig godkjent.**

**Sak 53/19: Kirkevalg 2019 – siste forberedelser/oppdatering/info**

**Detaljer ble gjennomgått i forhold til institusjonsvalgene på Doktorgården, Sjølyst Eldresenter og Smidsrød Helsehus, og vi fordelte oss til å dekke alle stedene.
Vi gikk også gjennom hvem som skulle delta på de ulike datoene for stand på Teie Torv nå før valget, 24.aug, 31.aug og 7.sept.**

**Vi hadde også en gjennomgang av hvem som skal delta når på selve valgdagen 9.september. Elisabeth sender ut bemanningsoversikt for valgdagen.**

**Alle stiller opp på en eller flere av disse datoene, så alt i alt er vi godt bemannet og representert fra Torød. Bra!**

**Sak 54/19: Torød kirke søndag 1.september – «Sang og Klang»**

**Det blir kirkekafe i kirkestua slik vi pleier, direkte etter «Sang & Klang».**

**Janne, Elisabeth og Marit deltar med kaker og forberedelser, oppmøte kl 16.30.**

**Sak 55/19: Julemesse og loddsalg 2019**

 **Elisabeth tar kontakt med Kirkeringen og vi (Elisabeth og Marit) prøver å få til et**

 **møte med noen av deres representanter før neste MR i september (18/9) for mer**

 **detaljert planlegging. Men allerede NÅ må hver enkelt starte jobben med å skaffe**

 **gevinster, slik at mest mulig er klart til MR i september.**

**Sak 56/19: Eventuelt**

* **Maia informerte om personalmessige forhold for stab.**
* **Vi ble enige om å sette i gang igjen å invitere aktuelle personer fra stab til våre møter. Det mest aktuelle akkurat nå vil nok å være å invitere en av diakonene til å presentere den nye diakoniplanen. Elisabeth tar tak i dette.**
* **Vi ønsker å jobbe mer i forhold til bønn og forbønn på Torød og vil ta opp dette som egen sak med det aller første.**

**28.08.2019**

**Marit Krokeborg (referent)**